آتیشی

آتیشی مارلینا سنگھ  بھارت کی سیاست دان اور معلمہ ہیں اور سیاست میں فعالیت پسندی کے لیے معروف ہیں۔ وہ عام آدمی پارٹی کی بہت فعال رکن ہیں۔ انہوں نے نائب وزیر اعلیٰ منیش سیسودیا کی خصوصی مشیرہ کے طور پر جولائی 2015ء تا 17 اپریل 2018ء کام کیا۔ ان کا مرکزی رجحان تعلیم کی طرف تھا۔ 17 اپریل کو وزارت داخلہ نے انہیں اس عہدہ سے برطرف کردیا۔ منیش سیسودیا نے انہیں دہلی کی تعلیمی ترقی کا معمار کہا ہے۔

ابتدائی زندگی اور تعلیم 
ان کی ولادت 8 جولائی 1981ء کو دہلی یونیورسٹی کے پروفیسر وجے سنگھ اور ترپتا واہی کے گھر ہوئی۔ ان کے والدین نے کارل مارکس اور ولادیمیر لینن کے نام پر ان کا نام آتیشی مارلینا رکھا۔ انہوں نے اپنے نام سے مارلینا کو ہٹا دیا کیونکہ وہ چاہتی تھیں کہ لوگ انہیں ان کے کام سے یاد کریں نہ کہ نام سے۔ref name=":name"/> ان کی پرورش اور اسکول کی تعلیم دہلی میں مکمل ہوئی۔ 2001ء میں انہوں نے سینٹ اسٹیفن کالج، دہلی سے تاریخ میں بی اے کی ڈگری حاصل کی۔ اس سال وہ دہلی یونیورسٹی کی فائق طالبہ رہی تھیں۔ اس کے بعد اوکسفرڈ یونیورسٹی چلی گئیں اور 2003ء میں تاریخ میں ایم اے کی ڈگری لی۔ 2005ء میں ان کا داخلہ میگڈالن کالج، اوکسفرڈ میں ہوگیا۔ ۔

پیشہ ورانہ زندگی 
انہوں نے چند دنوں آندھرا پردیش میں تاریخ پڑھایا۔ 2006ء میں مدھیہ پردیش کے بھوپال کے قریب ایک گاؤں میں چلی گئیں۔ وہاں وہ مختلف رفاہی کاموں میں مصروف رہیں اور وہیں ان کی ملاقات عام آدمی پارٹی کے کارکنان سے ہوئی۔ یہیں سے ان کے سیاسی سفر کا آغاز ہوتا ہے۔

سیاسی سفر 
آتییشی کو ہمیشہ سماجی خدمات مین دلچسپی رہی ہے۔ 2013ء میں عام آدمی پارٹی کی تشکیم میں حصہ لیا۔ اس پارٹی کی محرک 2011 بدعنوانی مخالف تحریک بنی۔
پارٹی کے اندر انہیں کئی عہدے ملے۔ 2013ء میں انہیں پارٹی کا ترجمان بنایا گیا۔

بھارت کے عام انتخابات، 2019ء 
2019ء کے انتخابات کے لیے انہیں جنوب مغربی دہلی کا نگراں بنایا گیا۔ خود انہوں نے مشرقی دہلی لوک سبھا حلقہ سے عام آدمی پارٹی کے ٹکٹ پر چناؤ لڑنے کا فیصلہ کیا لیکن وہ بھارتیہ جنتا پارٹی کے اسٹار امیدوار گوتم گمبھیر سے ہار گئیں۔

حکومت 
دہلی کے وزیر تعلیم منیش سیسودیا کی مشیر خاص بنائے جانے کے بعد انہوں نے دہلی میں تعلیم کو ایک نئی راہ دی۔ آتیشی نے ایک روپیہ ماہانہ تنخواہ پر وزارت تعلیم میں کام کیا مگر اپریل 2018ء کو انہیں برطرف کر دیا گیا۔
حکومت دہلی کی موہلہ سبھائیں آتیشی کی نگرانی میں منعقد ہوا کرتی تھیں۔ اس سبھا کا مقصد حکومت میں شہریوں کی شمولیت کو یقینی بنانا اور ان سے ان کی ضروریات جان کر انہیں پورا کرنا تھا۔ 2016ء میں دہلی کے گورنر نے اس پروجیکٹ کو مسترد کردیا۔

حوالہ جات 

1981ء کی پیدائشیں
اکیسویں صدی کے بھارتی سیاست دان
بقید حیات شخصیات
جامعہ اوکسفرڈ کے فضلا
دہلی کے ایم ایل اے، 2020ء-2025ء
سینٹ اسٹیفنز کالج دہلی کے فضلا
عام آدمی پارٹی کے سیاست دان
فاضل جامعہ دہلی
میگڈالن کالج، اوکسفرڈ کے فضلا
دہلی سے عام آدمی پارٹی کے سیاست دان
ویکی ڈیٹا سے مطابقت رکھنے والی مختصر تفصیل